เด็ดหัว 4 ศพ ยึดไอซ์กลางป่า-จับยาบ้าคากระสอบ 8 ล้านเม็ด ที่แม่ฟ้าหลวง
ทหารปะทะเดือดแก๊งขนยาข้ามชาติ ชายแดนไทย-เมียนมา วิสามัญคนร้ายตาย 4 ศพ ยึดไอซ์ซุกกระเป้ 6 ใบ จำนวน 120 กก. ส่วนอีกเหตุการณ์ ตำรวจจับยาบ้า 8 ล้านเม็ด ซุกกระสอบคาปิกอัพ คนขับทิ้งรถหลบหนี เตรียมขยายผลล่าตัวดำเนินคดี  ,เมื่อเวลา 01.30 น. วันที่ 24 ก.ค.62 พ.อ.ชาตรี สงวนธรรม ผบ.ฉก.ม. 2 กองกำลังผาเมือง ได้รับรายงานจะมีขบวนการลำเลียงยาเสพติดจากชายแดนเข้าพื้นที่ อ.แม่ฟ้าหลวง จ.เชียงราย จึงสั่งการให้ ทหาร ร้อย ม.2 ฉก.ม.2 นำกำลังออกลาดตระเวนซุ่มตรวจในป่า ตามตะเข็บชายแดนไทย-เมียนมา ไปถึงบริเวณช่องทางเอดิ บ.ป่าซางสูง บริวาร บ.จะตี หมู่ 16 ต.เทอดไทย อ.แม่ฟ้าหลวง ห่างจากแนวชายแดน ประมาณ 1.5 กม. พบกลุ่มชายฉกรรจ์ประมาณ 15 คน เดินสะพายเป้ข้ามดอยจากประเทศเพื่อนบ้าน เข้าพื้นที่เขตไทยใกล้บริเวณเจ้าหน้าที่แอบซุ่มอยู่ จึงแสดงตัวพร้อมกับเรียกให้หยุดเพื่อขอทำการตรวจค้น แต่กลุ่มชายฉกรรจ์ดังกล่าวรู้ว่าตกอยู่ในวงล้อมของเจ้าหน้าที่ จึงใช้อาวุธปืนไม่ทราบชนิด เปิดฉากยิงใส่ฝ่ายเจ้าหน้าที่ทันทีเพื่อเปิดทางหนี เจ้าหน้าที่ต้องหลบเข้าที่กำบังพร้อมกับใช้อาวุธยิงตอบโต้ฝ่ายคนร้าย จึงเกิดการปะทะกันนานประมาณ 15 นาที เมื่อสิ้นเสียงปืนสงบลง ผลการปะทะฝ่ายเจ้าหน้าที่ปลอดภัย จึงวิทยุขอกำลังสนับสนุนจาก พ.อ.ชาตรี สงวนธรรม ผบ.ฉก.ม. 2 นำกำลังอีก 5 ชุดปฎิบัติการ เข้าปิดล้อมตึงพื้นที่ ไม่ให้คนร้ายที่เหลือหลบหนี แต่ไม่สามารถเข้าเคลียร์พื้นที่ได้ เนื่องจากสภาพฝนตกหนักและเป็นเวลากลางคืนเกรงจะเกิดอันตราย รอจนกระทั่งช่วงเช้าจึงเข้าเคลียร์พื้นที่ เบื้องต้นพบศพคนร้าย 4 ศพ นอนเสียชีวิตกระจัดกระจายในป่าลึก นอกจากนี้ยังพบกระเป๋าเป้บรรจุยาไอซ์จำนวน 6 ใบๆ ละ 20 กิโลกรัม รวมเป็น 120 กิโลกรัม และอาวุธปืนสงครามอาก้า AK-47 ตกอยู่ใกล้ศพจำนวน 1 กระบอก ปลอกกระสุนปืนอาก้า 12 ปลอก จึงยึดไว้เป็นของกลาง,ส่วนอีกคดีนั้น เกิดขึ้นเมื่อเวลา 03.00 น.วันเดียวกัน เจ้าหน้าที่ตำรวจ สภ.แม่ฟ้าหลวง ออกตรวจสกัดยาเสพติดไปตามเส้นทางถนนสายบ้านกลาง-บ้านอาแบ ต.แม่สลองใน พบรถ จยย.วิ่งนำทาง 3 คัน ลงจากปากทางบ้านธาตุ หมู่4 ต.แม่สลองนอก จากนั้นพบรถปิกอัพโตโยต้าสีบรอนซ์เทา ทะเบียน ผต 843 เชียงราย ที่บริเวณแยก บ.เฮกะ-บ้านกลาง ต.แม่สลองนอก เมื่อเจอตำรวจกำลังจะกลับรถหนี แต่กลับไม่ได้เพราะ ถนนแคบ รถคันดังกล่าวจึงวิ่งสวนทางรถของเจ้าหน้าที่ตำรวจ จึงกลับรถไล่ติดตามรถคันดังกล่าวไปถึงลานหอประชุมบ้านอาแบ แต่ไม่มีทางออก คนขับรถจึงเปิดประตูรถวิ่งหลบหนีหายไปท่ามกลางความมืด จากการตรวจสอบภายในแคปหลังที่นั่งคนขับ และกระบะหลังรถพบกระสอบปุ๋ยบรรจุยาบ้าอัดแน่นจำนวน 40 กระสอบ รวมประมาณ 8 ล้านเม็ด เจ้าหน้าที่จึงยึดไว้เป็นของกลาง ส่งมอบให้ สภ.แม่ฟ้าหลวง สอบสวนขยายผลติดตามจับกุมผู้ร่วมขบวนการมาดำเนินคดี
ทหารปะทะเดือดแก๊งขนยาข้ามชาติ ชายแดนไทย-เมียนมา วิสามัญคนร้ายตาย 4 ศพ ยึดไอซ์ซุกกระเป้ 6 ใบ จำนวน 120 กก. ส่วนอีกเหตุการณ์ ตำรวจจับยาบ้า 8 ล้านเม็ด ซุกกระสอบคาปิกอัพ คนขับทิ้งรถหลบหนี
จับยา,ยาเสพติด,วิสามัญ,ยึดยาเสพติด,ยาบ้า-ไอซ์,ข่าวทั่วไป